CELEX: 62017TN0049
Language: el
Date: 2017-01-27 00:00:00
Title: Υπόθεση T-49/17: Προσφυγή της 27ης Ιανουαρίου 2017 — Ισπανία κατά Επιτροπής

27.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/19
            
         Προσφυγή της 27ης Ιανουαρίου 2017 — Ισπανία κατά Επιτροπής
   (Υπόθεση T-49/17)
   (2017/C 095/29)
   Γλώσσα διαδικασίας: η ισπανική
   
      Διάδικοι
   
   
      Προσφεύγον: Βασίλειο της Ισπανίας (εκπρόσωπος: V. Ester Casas)
   
      Καθής: Ευρωπαϊκή Επιτροπή
   
      Αιτήματα
   
   Το προσφεύγον ζητεί από το Γενικό Δικαστήριο:
   
               —
            
            
               να ακυρώσει εν μέρει την απόφαση (ΕΕ) 2016/2018 της Επιτροπής, της 15ης Νοεμβρίου 2016, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη –περιλαμβανομένου του Βασιλείου της Ισπανίας– στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ), κατά το μέρος που:
               
                           1.
                        
                        
                           Όσον αφορά την αυτόνομη κοινότητα της Ανδαλουσίας, αποκλείει από την κοινοτική χρηματοδότηση το ποσό των 1 356 144,90 ευρώ στο πλαίσιο του ΕΓΤΕ (οικονομικό έτος 2012).
                        
                     
                           2.
                        
                        
                           Όσον αφορά την αυτόνομη κοινότητα της Καταλονίας, αποκλείει από την κοινοτική χρηματοδότηση το ποσό των 2 191 585 ευρώ, στο πλαίσιο του ΕΓΤΕ (οικονομικά έτη 2009 έως 2012).
                        
                     
                           3.
                        
                        
                           Όσον αφορά την αυτόνομη κοινότητα Καστίλης και Λεόν, αποκλείει από την κοινοτική χρηματοδότηση το ποσό των 9 638 473,73 ευρώ, στο πλαίσιο του ΕΓΤΕ, και το ποσό των 433 138,10 ευρώ, στο πλαίσιο του ΕΓΤΑΑ (οικονομικά έτη 2012 έως 2013).
                        
                     
                           4.
                        
                        
                           Το συνολικό ποσό που αποτελεί αντικείμενο της παρούσας προσφυγής ακύρωσης ανέρχεται στα 13 619 341,73 ευρώ.
                        
                     
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής του, το προσφεύγον προβάλλει τους ακόλουθους λόγους.
   
               1.
            
            
               Λόγοι ακύρωσης που αφορούν τη δημοσιονομική διόρθωση η οποία επιβλήθηκε στην αυτόνομη κοινότητα της Ανδαλουσίας.
               
                           —
                        
                        
                           Το προσφεύγον προβάλλει συναφώς παράβαση του άρθρου 3, παράγραφος 6, του κανονισμού (ΕΚ) 320/2006 του Συμβουλίου, της 20ής Φεβρουαρίου 2006, για τη θέσπιση προσωρινού καθεστώτος αναδιάρθρωσης του κλάδου της ζάχαρης στην Κοινότητα και για την τροποποίηση του κανονισμού (ΕΚ) αριθ. 1290/2005 για τη χρηματοδότηση της κοινής γεωργικής πολιτικής (ΕΕ 2006, L 58, σ. 42), στο μέτρο που η Επιτροπή διαπίστωσε ότι οι οντότητες ACRES και Unión Rural δεν είναι παραγωγοί.
                        
                     
         
               2.
            
            
               Λόγοι ακύρωσης που αφορούν τη δημοσιονομική διόρθωση η οποία επιβλήθηκε στην αυτόνομη κοινότητα της Καταλονίας. Το προσφεύγον προβάλλει συναφώς τα εξής:
               
                           —
                        
                        
                           Η ενιαία δημοσιονομική διόρθωση που επιβλήθηκε λόγω αδυναμιών όσον αφορά την επιλεξιμότητα των δαπανών, και η οποία αντιστοιχεί σε ποσό 122 112,95 ευρώ (έλεγχοι σχετικοί με τα επιχειρησιακά προγράμματα: επενδύσεις στο ΕΠ «A»), αντιβαίνει προς το δίκαιο της Ένωσης, λόγω του ότι η Επιτροπή παρέβη τα άρθρα 105 και 106 του κανονισμού (ΕΚ) 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) 2200/96, (ΕΚ) 2201/96 και (ΕΚ) 1182/2007 του Συμβουλίου στον τομέα των οπωροκηπευτικών (ΕΕ 2007, L 350, σ. 1), σε συνδυασμό με το άρθρο 55, παράγραφος 3, του κανονισμού (ΕΕ) 1182/2007 του Συμβουλίου, της 26ης Σεπτεμβρίου 2007, για τη θέσπιση ειδικών κανόνων όσον αφορά τον τομέα των οπωροκηπευτικών, για την τροποποίηση των οδηγιών 2001/112/ΕΚ και 2001/113/ΕΚ και των κανονισμών (ΕΟΚ) 827/68, (ΕΚ) 2200/96, (ΕΚ) 2201/96, (ΕΚ) 2826/2000, (ΕΚ) 1782/2003 και (ΕΚ) 318/2006 και για την κατάργηση του κανονισμού (ΕΚ) 2202/96 (ΕΕ 2007, L 273, σ. 1), και το άρθρο 52, παράγραφοι 1 και 2, του κανονισμού (ΕΕ) 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) 352/78, (ΕΚ) 165/94, (ΕΚ) 2799/98, (ΕΚ) 814/2000, (ΕΚ) 1290/2005 και (ΕΚ) 485/2008 του Συμβουλίου (ΕΕ 2013, L 347, σ. 549), δεδομένου ότι οι εθνικές αρχές πραγματοποίησαν δεόντως τους ελέγχους για τους οποίους κάνουν λόγο οι ανωτέρω διατάξεις, τηρώντας τις απαιτήσεις που επιβάλλει η εφαρμοστέα νομοθεσία και, εν πάση περιπτώσει, εξασφαλίζοντας ότι δεν υφίσταται κίνδυνος για το Ταμείο.
                        
                     
                           —
                        
                        
                           Η κατ’ αποκοπήν διόρθωση ύψους 5 %, που αντιστοιχεί σε ποσό 2.191.585 ευρώ (σημείο: «Αδυναμίες στην έγκριση των προγραμμάτων/έγκριση των δαπανών, αυτόνομη κοινότητα της Καταλονίας»), αντιβαίνει προς το δίκαιο της Ένωσης, λόγω του ότι η Επιτροπή παρέβη το άρθρο 52, παράγραφοι 1 και 2, του κανονισμού 1306/2013, σε συνδυασμό με τα άρθρα 103, 105, παράγραφος 2, στοιχείο δ', 106, 107, παράγραφος 1, στοιχεία γ' έως ε', 108, παράγραφος 1, στοιχείο β', και 109, παράγραφος 1, στοιχεία α' έως γ', του κανονισμού 1580/2007, στο μέτρο που οι ισπανικές αρχές απέδειξαν τόσο την τήρηση της νομοθεσίας της οποίας γίνεται επίκληση όσο και το ότι, εν πάση περιπτώσει, δεν υφίσταται κίνδυνος για το Ταμείο.
                        
                     
                           —
                        
                        
                           Επικουρικώς, προβάλλεται παραβίαση της αρχής της αναλογικότητας λόγω παράβασης του άρθρου 52, παράγραφοι 2 και 3, του κανονισμού 1306/2013, σε συνδυασμό με το έγγραφο VI/5330/97, με τίτλο «Κατευθυντήριες γραμμές σχετικά με τον υπολογισμό των δημοσιονομικών επιπτώσεων κατά την προετοιμασία της αποφάσεως εκκαθαρίσεως των λογαριασμών του ΕΓΤΠΕ-Τμήμα Εγγυήσεων».
                        
                     
         
               3.
            
            
               Λόγοι ακύρωσης που αφορούν τη δημοσιονομική διόρθωση η οποία επιβλήθηκε στην αυτόνομη κοινότητα Καστίλης και Λεόν. Το προσφεύγον προβάλλει συναφώς τα εξής:
               
                           —
                        
                        
                           Η κατ’ αποκοπήν διόρθωση ύψους 5 %, που αντιστοιχεί σε ποσό 10 071 661,83 ευρώ, καθώς και η μέθοδος που χρησιμοποιήθηκε είναι αντίθετες προς το άρθρο 31, παράγραφος 2, του κανονισμού (ΕΚ) 1290/2005, για τη χρηματοδότηση της κοινής γεωργικής πολιτικής (ΕΕ 2005, L 209, σ. 1) και προς τις κατευθυντήριες γραμμές που περιλαμβάνονται στα έγγραφα VI/5530/97 και AGHRI-2005-64043 της Επιτροπής.
                        
                     
                           —
                        
                        
                           Επικουρικώς, η κατ’ αποκοπήν διόρθωση την οποία επέβαλε η Επιτροπή είναι δυσανάλογη, στο μέτρο που παραβαίνει το άρθρο 31, παράγραφος 2, του κανονισμού (ΕΚ) 1290/2005, σε συνδυασμό με το έγγραφο VI/5330/97.